സൗദി കെ.എം.സി.സി സുരക്ഷാപദ്ധതി: മൂന്നു കോടിയുടെ ആനുകൂല്യവിതരണം ഇന്ന് മലപ്പുറത്ത് റിയാദ്: സൗദി കെ.എം.സി.സി നാഷനല് കമ്മിറ്റിയുടെ സുരക്ഷാപദ്ധതിയുടെ ഇൗ വര്ഷത്തെ ആദ്യഘട്ട ആനുകൂല്യവിതരണം ബുധനാഴ്ച മലപ്പുറത്ത് നടക്കുമെന്ന് ഭാരവാഹികള് റിയാദില് വാര്ത്തസമ്മേളനത്തില് പറഞ്ഞു. കെ.എം.സി.സി കേരള ട്രസ്റ്റിെന്റ കീഴിലുള്ള 2021 വര്ഷത്തെ സാമൂഹിക സുരക്ഷാപദ്ധതിയില്നിന്നും മൂന്ന് കോടിയിലധികം രൂപയുടെ ആനുകൂല്യങ്ങള് വിതരണം ചെയ്യുന്നതിെന്റ ഔപചാരിക ഉദ്ഘാടനം ബുധനാഴ്ച ഉച്ച രണ്ടിന് മലപ്പുറം കോട്ടക്കുന്നിലെ ഭാഷാസ്മാരക ഹാളില് നടക്കുന്ന ലളിതമായ ചടങ്ങില് പാണക്കാട് സാദിഖലി ശിഹാബ് തങ്ങള് നിര്വഹിക്കും. നാഷനല് കമ്മിറ്റി പ്രസിഡന്റ് കെ.പി. മുഹമ്മദ്കുട്ടി അധ്യക്ഷത വഹിക്കും. മരിച്ച 50 അംഗങ്ങളുടെ കുടുംബങ്ങള്ക്കുള്ള ധനസഹായത്തിെന്റ ചെക്ക് പരേതര് അംഗത്വമെടുത്തിരുന്ന സൗദിയിലെ വിവിധ സെന്ട്രല് കമ്മിറ്റികളുടെ നാട്ടിലുള്ള ഭാരവാഹികള്ക്ക് കൈമാറുകയും സംസ്ഥാനത്തിെന്റ വിവിധ ഭാഗങ്ങളിലായി ഈ കുടുംബങ്ങള് താമസിക്കുന്ന മേഖലയിലെ മുസ്ലിം ലീഗ് കമ്മിറ്റികളുടെ മേല്നോട്ടത്തില് വിതരണം പൂര്ത്തിയാക്കുകയും ചെയ്യും.ചടങ്ങില് മുസ്ലിം ലീഗ് നേതാക്കളയായ പി.കെ. കുഞ്ഞാലിക്കുട്ടി എം.എല്.എ, ഇ.ടി. മുഹമ്മദ് ബഷീര് എം.പി, പി.വി. അബ്ദുല് വഹാബ് എം.പി, കെ.പി.എ. മജീദ് എം.എല്.എ, എം.കെ. മുനീര് എം.എല്.എ, പി.എം.എ. സലാം, മുനവ്വറലി ശിഹാബ് തങ്ങള്, എം.സി. മായിന്ഹാജി, അബ്ദുറഹ്മാന് കല്ലായി, ആബിദ് ഹുസ്സൈന് തങ്ങള് എം.എല്.എ, കെ.എം. ഷാജി, സി.പി. ചെറിയ മുഹമ്മദ്, ഉമര് പാണ്ടികശാല, ഷാഫി ചാലിയം, പി.കെ. ഫിറോസ്, അഡ്വ. യു.എ. ലത്തീഫ്, സി.പി. സൈതലവി തുടങ്ങിയവര് പങ്കെടുക്കും. കോവിഡ് ബാധിച്ച് മരിച്ച 10 പേരടക്കം ഇൗ വര്ഷം സുരക്ഷാപദ്ധതിയില് അംഗങ്ങളായിരിക്കെ മരിച്ച 50 പേരുടെ ആശ്രിതര്ക്കുള്ള ആനുകൂല്യ വിതരണമാണ് കോവിഡ് പശ്ചാത്തലത്തില് ലളിതമായ ചടങ്ങില്വെച്ച് മലപ്പുറത്ത് നടക്കുന്നത്. മൂന്ന് ലക്ഷം രൂപ മുതല് 10 ലക്ഷം വരെയുള്ള വിഹിതമാണ് വിതരണം ചെയ്യുന്നത്. ആദ്യവര്ഷം അംഗങ്ങളായവര്ക്ക് മൂന്ന് ലക്ഷവും രണ്ട് മുതല് ഏഴ് വര്ഷം വരെയായവര്ക്ക് ആറ് ലക്ഷവും മുഴുവന് വര്ഷവും അംഗങ്ങളായവര്ക്ക് 10 ലക്ഷവുമാണ് മരണാനന്തര ആനുകൂല്യമായി വിതരണം ചെയ്യുക. പദ്ധതി കാലയളവില് മാരകരോഗങ്ങള്ക്ക് ചികിത്സതേടിയ 125 പേര്ക്ക് ചികിത്സാനുകൂല്യങ്ങളും വിതരണം ചെയ്യും. സൗദി കെ.എം.സി.സിയുടെ കേരള ട്രസ്റ്റിെന്റ കീഴിലാണ് സുരക്ഷാപദ്ധതി നടപ്പാക്കുന്നത്. എട്ട് വര്ഷത്തിനിടയില് ഈ പദ്ധതിയില് അംഗമായിരിക്കെ മരിച്ച 357 പേരുടെ കുടുംബങ്ങള്ക്ക് ധനസഹായം നല്കി. ഇതുവരെ 1139 പേര്ക്ക് ചികിത്സാസഹായവും നല്കി. ഇൗ വര്ഷം കൂടി പൂര്ത്തിയാകുമ്ബോള് 30ഒാളം കോടി രൂപയുടെ ആനുകൂല്യം വിതരണം ചെയ്തുകഴിയും. സൗദിയുടെ വിവിധ ഭാഗങ്ങളില് കഴിയുന്ന ഏറ്റവും ദുര്ബലരായ ജനസമൂഹത്തിന് ജാതിമത, രാഷ്ട്രീയ വേര്തിരിവുകള്ക്കതീതമായി തങ്ങളുടെ കുടുംബത്തിന് ആശ്രയമാകുന്നവിധം പ്രവാസലോകത്തെ ഏറ്റവും വലിയ പരസ്പര സഹായ പദ്ധതിയാണ് സൗദി നാഷനല് കമ്മിറ്റിയുടെ മേല്നോട്ടത്തിലുള്ള കെ.എം.സി.സി കേരള ട്രസ്റ്റിെന്റ സാമൂഹിക സുരക്ഷാപദ്ധതി. കോവിഡ് പ്രതിസന്ധിഘട്ടത്തിലും 56,000ത്തോളം അംഗങ്ങളാണ് പദ്ധതിയില് ഇൗ വര്ഷം ചേര്ന്നത്. അടുത്ത വര്ഷത്തെ സുരക്ഷാപദ്ധതിയുടെ അംഗത്വ പ്രചാരണ പ്രവര്ത്തനങ്ങള് ഒക്ടോബര് ഒന്നിന് ആരംഭിച്ച് ഡിസംബര് 15ന് അവസാനിക്കും. പദ്ധതിയില് ഭാഗഭാക്കാവുന്നതിന് താല്പര്യമുള്ള പ്രവാസികള് സൗദി കെ.എം.സി.സി നാഷനല് കമ്മിറ്റിയുടെ കീഴ്ഘടകങ്ങള് മുഖേനെ നടപടികള് പൂര്ത്തീകരിക്കേണ്ടതാണ്. www .mykmcc.org എന്ന സംഘടനയുടെ ഔദ്യോഗിക വെബ്സൈറ്റിലൂടെയും അംഗത്വം പുതുക്കാന് സാധിക്കുന്നതാണ്. ഓണ്ലൈന് വാര്ത്തസമ്മേളനത്തില് നാഷനല് കമ്മിറ്റി പ്രസിഡന്റ് കെ.പി. മുഹമ്മദ്കുട്ടി, ചെയര്മാന് എ.പി. ഇബ്രാഹീം മുഹമ്മദ്, വര്ക്കിങ് പ്രസിഡന്റ് അഷ്റഫ് വേങ്ങാട്ട്, ജനറല് സെക്രട്ടറി ഖാദര് ചെങ്കള, ട്രഷറര് കുഞ്ഞിമോന് കാക്കിയ, സുരക്ഷാപദ്ധതി ചെയര്മാന് അഷ്റഫ് തങ്ങള് ചെട്ടിപ്പടി, ഹജ്ജ് സെല് ചെയര്മാന് അഹമ്മദ് പാളയാട്ട്, സുരക്ഷാപദ്ധതി കോഓഡിനേറ്റര് റഫീഖ് പാറക്കല് എന്നിവര് പങ്കെടുത്തു.